ไอพีโอน้องใหม่ ALL ชูอสังหาฯครบวงจร พร้อมลุยเทรด “เอ็มเอไอ” 8 พ.ค.62
ไอพีโอน้องใหม่ ALL ชูอสังหาฯครบวงจร พร้อมลุยเทรด “เอ็มเอไอ” 8 พ.ค.62 ขายไอพีโอ 150 ล้านหุ้น ระดมทุนพัฒนาโครงการใหม่-ใช้คืนเงินกู้ยืม
ไอพีโอน้องใหม่ ALL ชูอสังหาฯครบวงจร พร้อมลุยเทรด “เอ็มเอไอ” 8 พ.ค.62 ขายไอพีโอ 150 ล้านหุ้น ระดมทุนพัฒนาโครงการใหม่-ใช้คืนเงินกู้ยืม
25 เม.ย. 2562

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยผ่านรายการ “ข่าวหุ้นเจาะตลาด” ออกอากาศผ่านช่องทางข่าวหุ้นทีวีออนไลน์ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า บริษัทเตรียมเข้าระดมทุนในตลาดหลักทรัพย์ เอ็ม เอ ไอ (mai) ในกลุ่มอสังหาริมทรัพย์และก่อสร้าง ในวันที่ 8 พ.ค. 62 เพื่อนำเสนอขายหุ้นให้กับประชาชนทั่วไปเป็นครั้งแรก (IPO) จำนวน 150 ล้านหุ้น ในราคาหุ้นละ 4.90 บาท
โดยบริษัทแบ่งสัดส่วนเงินระดมทุนจำนวน 735 ล้านบาท เพื่อนำไปใช้ลงทุนในการพัฒนาโครงการอสังหาริมทรัพย์จำนวน 400 ล้านบาท นำไปชำระคืนเงินกู้ยืม 300 ล้านบาท และใช้เป็นเงินทุนหมุนเวียน 35 ล้านบาท
“เราให้คำนิยามบริษัทว่าเป็น taltal real estate solution หรืออสังหาริมทรัพย์ครบวงจรที่ไม่ใช่แค่เพียงซื้อที่ดินมาเพื่อพัฒนาเพียงอย่างเดียว โดยเรามีทั้งคอนโดโลว์ไรส์ ไฮไรส์ และทาวน์โฮม ซึ่งตอบโจทย์ลูกค้าทุกกลุ่ม และเรามีจุดแข็งคือมีบริษัทเอเจ้นที่มีพนักงานต่างชาติที่จะช่วงเพิ่มช่องทางการขาย” นายธนากร กล่าว
พร้อมกันนี้ บริษัทเตรียมเปิดตัว 6 โครงการใหม่ มูลค่าโครงการรวมกว่า 1.82 หมื่นล้านบาท แบ่งเป็นโครงการคอนโดมิเนียมไฮไรส์ (Hight Rise) จำนวน 3 โครงการ ประกอบด้วย ทำเลทองหล่อ 12, ทองหล่อ 16 และโครงการอิมเพรสชั่น เอกมัย, โครงการคอนโดมิเนียมโลว์ไรส์ จำนวน 3 โครงการ ได้แก่ ทำเลลาดพร้าว-สุทธิสาร 20 มิถุนาแยก 5 และลาซาน 83
อนึ่ง บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ประกอบธุรกิจพัฒนาอสังหาริมทรัพย์เพื่อเป็นที่พักอาศัยประเภทคอนโดมิเนียมและทาวน์โฮม ให้บริการเป็นตัวแทนและนายหน้าขายอสังหาริมทรัพย์สำหรับตลาดต่างประเทศ ลงทุนและซื้อขายอสังหาริมทรัพย์ที่สร้างแล้วเสร็จจากผู้ประกอบการอสังหาริมทรัพย์รายอื่น และให้บริการบริหารนิติบุคคลอาคารชุด
โดย ALL มีจุดแข็งที่คาดว่าจะสามารถยืนอยู่เหนือคู่แข่งได้ คือมีทีมงานที่มีคุณภาพ มีการเลือกใช้ที่ดินที่เป็นพื้นที่ Mass แต่มีราคาไม่แพง ซึ่งตรงกับกลุ่มเป้าหมายของบริษัทที่เป็นมนุษย์เงินเดือนที่ชอบความคุ้มค่าและราคาไม่แพงจนเกินไป ซึ่งจะช่วงส่งเสริมให้บริษัทก้าวสู่การเป็นบริษัทพัฒนาอสังหาริมทรัพย์ชั้นนำติดอันดับ 1 ใน 10 ของประเทศ